**ПРОТОКОЛ № 20**

Днес, 02.10.2022 г. от 12,20 ч., се проведе заседание на Районна избирателна комисия 21-Сливен при произвеждане на избори за народни представители на 02 октомври 2022 г.

Заседанието се откри в 12,30 часа, председателствано от Елизабет Кендерян.

Протокола се води от Фатме Мустафова – секретар на комисията.

НА ЗАСЕДАНИЕТО ПРИСЪСТВАТ 13 членове: Елизабет Александрова Кендерян, Венета Стефанова Манолова-Драганова, Росица Василева Тодорова, Фатме Фикретова Мустафова, Драгомир Богомилов Драганов, Ана Георгиева Станкова, Минко Вичев Стефанов, , Севда Хюсеинова Османова, Атанас Иванов Митев, Тодор Димитров Тодоров и Сребрина Атанасова Ганушева, Николай Господинов Сандев и Стелли Славова Стефанова.

ОТСЪСТВАЩИ: НЯМА

Елизабет Кендерян обяви, че е налице нужния кворум и заседанието е легитимно. Прочете предложения проект на дневен ред, а именно:

1. ОТНОСНО: Постъпила жалба за нарушение на Изборния кодекс във връзка с правилата за образуване на избирателни секции в лечебни заведения ,домове за стари хора и др. специализирани институции за предоставяне на социални услуги- нарушение на чл.9 ал.6 от Изборния кодекс.

2.ОТНОСНО: Доклад по постъпили сигнали и жалби в изборния ден.

Гласували 13 членове: Елизабет Александрова Кендерян, Венета Стефанова Манолова-Драганова, Росица Василева Тодорова, Фатме Фикретова Мустафова, Драгомир Богомилов Драганов, Ана Георгиева Станкова, Минко Вичев Стефанов, Севда Хюсеинова Османова, Атанас Иванов Митев, Тодор Димитров Тодоров, Сребрина Атанасова Ганушева, Николай Господинов Сандев и Стелли Славова Стефанова.

ЗА"- 13 и 0 - „ПРОТИВ".

**По т.1 от Дневния ред**

ОТНОСНО: Постъпила жалба за нарушение на Изборния кодекс във връзка с правилата за образуване на избирателни секции в лечебни заведения ,домове за стари хора и др. специализирани институции за предоставяне на социални услуги- нарушение на чл.9 ал.6 от Изборния кодекс.

Председателят: Елизабет Кендерян, даде думата на Драгомир Драганов –председател на работна група по жалби и сигнали на РИК 21-Сливен при произвеждане на избори за народни представители на 02 октомври 2022 г.

След запознаване с проекта на решението председателят предостави на членовете на комисията възможност да изразят становище по така направеното предложение. Такива не постъпиха, поради което решението бе подложено на гласуване и комисията прие следното решение:

**ПРИЕМА** жалбата на г-н Мустафа Юсеинов Мустафов в качеството му на кандидат за народен представител и представляващ ПП „ДПС „за преразглеждане на Решение № 144-НС от 29.09.2022год на РИК-Сливен с което е образувана СИК № 212000188 в САГБ Ева ЕООД“ и въз основа на извършената проверка и събрани доказателства **ОТКАЗВА** да извърши корекция наоспорванотоРешение № 144-НС от 29.09.2022год., което е потвърдено с Решение № 1529-НС/01.10.2022 на ЦИК, като изпраща относимите документи по компетентност до Областния Управител във връзка с Жалба с Вх.№ 278 от 01.10.2022г. против Заповед на Кмета № РД-15-1680/29.09.2022г., в съответствие с разпоредбите на Изборния кодекс и Административно – процесуалния кодекс.

  Прилага: Протокол №1 от 01.10.2022год. и Протокол от проверка на 02.10.2022г. с Протокол № 5/02.10.2022г.

Решението подлежи на обжалване в тридневен срок от обявяването му пред ЦИК чрез Районна избирателна комисия в Двадесет и първи изборен район - Сливен.

Гласували 13 членове: Елизабет Александрова Кендерян, Венета Стефанова Манолова-Драганова, Росица Василева Тодорова, Фатме Фикретова Мустафова, Драгомир Богомилов Драганов, Ана Георгиева Станкова, Минко Вичев Стефанов, Севда Хюсеинова Османова, Атанас Иванов Митев, Тодор Димитров Тодоров, Сребрина Атанасова Ганушева, Николай Господинов Сандев и Стелли Славова Стефанова.

ЗА"- 13 и 0 - „ПРОТИВ".

**Решение № 192- НС/02.10.2022 бе прието с пълно мнозинство.**

**По т.2 от Дневния ред**

ОТНОСНО: Доклад по постъпили сигнали и жалби в изборния ден.

Венета Манолова докладва по постъпилите в регистъра на РИК 21 сигнали с № 7, 8 и 9

**По отношение на сигнал №7 е съставен констативен протокол № 5 / 02.10.2022г. със следното съдържание:**

На 02.10.2022г. в 12,10 ч. в РИК-Сливен е постъпила жалба, заведена под № 7/02.10.22г. в Регистъра на жалбите и сигналите на РИК – 21 Сливен и вх. № 304/02.10.2022г. във входящия дневник на РИК – 21 Сливен, постъпил от Здравко Кирилов Костадинов, в качеството му на общински председател на ПП „ГЕРБ“ – Сливен.

С подадения сигнал се сочи, че в СИК №188 – САГБАЛ „Ева“ в град Сливен председателя на СИК преснема с личния си телефон личните карти на избирателите, с което се нарушават тайния и личен вот. От страна на РИК 21 – Сливен е извършена незабавна проверка, проведени разговори с всички членове на СИК, представителите на МВР охраняващи изборното помещение в лечебното заведение и управителя на САГБ „Ева“ Сливен и се констатира следното: Гласували са лица, които са включени в списъка на лечебното заведение като лежащо болни. Други лица, които не са включени в този списък, но са допълнително вписани. За всеки от тях има попълнена декларация, в която са вписани личните данни – ЕГН, адрес съобразно образеца на ЦИК. Лечебното заведение е издало „удостоверение“ за лицата които са вписани допълнително като „лежащо болни“, но в него не става ясно кога и за кой период за били приети, с неясно посочване в какво качество са били там, няма подпис на длъжностно лице и съставител, няма номер на издадения документ от болницата, не е подписват от Управителя или друго упълномощено лице, макар че е подпечатан с печата на здравното заведение. Тези удостоверения са приложени към декларациите. Няма представен график за дежурствата на медицинския и помощния персонал за изборния ден и затова не може да се направи преценка кои лица имат право да гласуват в СИК №212000188. Въпреки настоятелното искане за представяне на график за дежурството, такъв не е представен и към часа на проверката 11.30 ч. на 02.10.2022г. Копирани са три броя лични карти от СИК на гласували лица в допълнителния списък, които копия са унищожени в присъствието на проверяващите трима членове на РИК, целия състав на СИК, служителите на МВР и управителя на САГБ „Ева“ Сливен. Уведомени са лицата, чиито карти са копирани от Управителя на медицинското заведение. Тези лица са от други избирателни райони, но твърдят, че са лежащоболни. Няма данни да са преснемани с камера от мобилен телефон лични карти на гласували лица. Въпреки настоятелното искане за пореден път от Председателя на СИК към Управителя, да се представи Актуален списък на лежащоболните лица в САГБАЛ „Ева“, такъв Списък към 11.30 ч. за 02.10.2022г. не е представен. Има представен Списък към деня на откриване на СИК. Уведомен е Управителя на САГБАЛ „ЕВА“ – Доктор Нуртен Шикерова да се спазва Изборният кодекс на територията на здравното заведение в организираната СИК №212000188.

Въз основа на извършените действия, РИК – 21 Сливен констатира, че няма данни за извършени съществени нарушения на изборния процес, както и необходимост от извършване на допълнителни действия.

**По отношение на сигнал №8 е съставен констативен протокол № 6 / 02.10.2022г. със следното съдържание:**

На 02.10.2022г. в 12,10 ч. в РИК-Сливен е постъпил сигнал, заведен под № 8/02.10.22г. в Регистъра на жалбите и сигналите на РИК – 21 Сливен и вх. № 305/02.10.2022г. във входящия дневник на РИК – 21 Сливен, постъпил от Божидар Йорданов, в качеството му на пълномощник на Деян Дечев, в качеството му на пълномощник на Корнелия Нинова – представляващ КП „БСП за България“, съгласно приложено пълномощно с № 79/30.09.2022г.

С подадения сигнал се сочи, че в СИК 27 в град Сливен е допуснато нарушение на изборния процес, като председателя на същата СИК гласува вместо гласоподавател.

От страна на РИК 21 – Сливен е извършена незабавна проверка от членове на РИК – 21 Сливен и на работната група по жалби и сигнали, назначена с Решение №4 – НС/13.08.2022г. на РИК 21 Сливен, в състав: Тодор Димитров Тодоров, Минко Вичев Стефанов и Стелли Славова Стефанова, които са посетили секционната комисия в 13ч. и са провели индивидуални разговори с всички членове от състава на СИК 2120 00 027, а именно:

Силвия Димитрова Димитрова – Председател; Мария Пламенова Русева – Зам. председател; Петър Стоянов Николов – Секретар; Пенка Георгиева Чолакова – член; Донка Христова Христова – член; Емин Хюсеинов Еминов – член; Донка Иванова Николова – член; Стефка Стоянова Драголова – член; Кирил Колев Стефанов – член.

Целият състав на комисията единодушно потвърждава, че не са извършени нарушения на Изборния процес, законовите изисквания се съблюдават от целия състав на СИК 27, които са предложени от различни политически политически партии с цел гарантиране законосъобразното, безпристрастно и обективно провеждане на изборния процес.

Въз основа на извършените действия, РИК – 21 Сливен констатира, че няма данни за извършени нарушения на изборния процес, както и необходимост от извършване на допълнителни действия.

**По отношение на сигнал № 9 е съставен констативен протокол № 7/ 02.10.2022г**

На 02.10.2022г. в 16.46 ч. на електронната поща на РИК-Сливен ([rik21@cik.bg](mailto:rik21@cik.bg)) е постъпил сигнал, заведен под № 9/02.10.22г. в Регистъра на жалбите и сигналите на РИК – 21 Сливен и вх. № 307/02.10.2022г. във входящия дневник на РИК – 21 Сливен, постъпил от Климент Пламенов Шопов, в качеството му на упълномощен представител на ПП ‚Възраждане“, представлявана от Костадин Костадинов.

С подадения сигнал се сочи, че са констатирани нарушения в 3 секционни избирателни секции, както следва:

1. В секция **21100017**, с. Малко Село (община Котел) председателят на комисията е гласувал заедно с гласоподавателите пред машината за гласуване, нарушавайки тайната на вота.
2. В секция **21100030**, с. Ябланово (община Котел) председателят на комисията е давал указания на гласоподавателите на турски език, вследствие на което останалите членове на СИК не разбирали каква комуникация се води между председателя и гласоподавателите.
3. В секция **211600051** (с.Радево, общ. Нова Загора) – кметът на селото стои вътре в изборната секция.

От страна на РИК 21 – Сливен е извършена незабавна проверка от членове на РИК – 21 Сливен и на работната група по жалби и сигнали, назначена с Решение №4 – НС/13.08.2022г. на РИК 21 Сливен, както следва:

1. **По отношение на сигнала за нарушения в СИК 21100017:**

Представител на РИК – 21 Сливен се е свързал по телефона с представителите на СИК, която е предмет на проверката, вследствие на което :

Председателят Танер Менмедали Пътърлъ – председател, Радостина Георгиева Василева – зам. председател; Хасан Хюсеинов Алиев – секретар; и членовете Дуранджа Накър Башева; Хатче Хасанова Дурасова; Ваня Петкова Петкова, Салиме Ахмедова Дурасъ, Зилха Вели Баджак и Куни Димитров Солаков единодушно потвърждават, че не са извършени нарушения на Изборния процес, законовите изисквания се съблюдават от целия състав на СИК, които са предложени от различни политически политически партии с цел гарантиране законосъобразното, безпристрастно и обективно провеждане на изборния процес.

Въз основа на извършената проверка РИК – 21 Сливен констатира, че няма данни за извършени нарушения на изборния процес, въпреки това дава изрични указания на Председателя на СИК 21100017 за прецизиране на изборния процес.

1. **По отношение на сигнала за нарушения в СИК 21100030:**

Представител на РИК – 21 Сливен се е свързал по телефона с представителите на СИК, която е предмет на проверката, вследствие на което :

Председателят Зьохре Хилимиева Кязъмова отрича да е извършвана агитация на турски език, като информацията се потвърждава и от останалите членове на секционната избирателна комисия.

Въпреки това от страна на РИК 21 Сливен са дадени изрични указания да се съблюдават правилата за провеждане на изборния ден при стриктно спазване на законовите разпоредби на Изборния кодекс, като е разяснена и отговорността на членовете на СИК в качеството им на длъжностни лица.

1. **По отношение на сигнала за нарушения в СИК 21100030:**

Член на комисията от групата определена за разглеждане на жалбите и сигналите се свърза по телефона с председателя на СИК 21- с.Радево г-жа Десислава Дойчева. От разговора с г-жа Дойчева се установи, че кметицата на с.Радево е пребивавала в помещението на СИК за кратко време, с оглед да предостави на членовете на СИК необходими консумативи за ползване в рамките на изборния ден (пластмасови чаши за ползване). Информацията е потвърдена и от останалите членове на проверяваната СИК.

Въз основа на извършената проверка, от страна на РИК 21 Сливен не се установи твърдението в сигнала, че кметицата пребивава в СИК дълго време и не отговаря на въпроса за правното основание, на което е в помещението.

Въпреки това от страна на РИК 21 Сливен са дадени изрични указания да се съблюдават правилата за провеждане на изборния ден при стриктно спазване на законовите разпоредби на Изборния кодекс, като е разяснена и отговорността на членовете на СИК в качеството им на длъжностни лица.

Въз основа на извършените действия, РИК – 21 Сливен констатира, че в конкретните случай не се налага необходимост от извършване на допълнителни действия.

Поради изчерпване на дневния ред заседанието се закри в 17,30 ч.

ПРЕДСЕДАТЕЛ:

/Елизабет Кендерян/

СЕКРЕТАР

/Фатме Мустафова/